SET ปิดบวก 7.45 จุด รับปัจจัยตปท. หลังสหรัฐฯ-จีนตกลงการค้าบางส่วน Brexit ส่อบรรลุข้อตกลง
SET ปิดบวก 7.45 จุด รับปัจจัยตปท. หลังสหรัฐฯ-จีนตกลงการค้าบางส่วน Brexit ส่อบรรลุข้อตกลง โดยดัชนีปิดตลาดวันนี้ที่ระดับ 1,634.46 จุด เพิ่มขึ้น 7.45 จุด หรือ 0.46% มูลค่าการซื้อขาย 5.85 หมื่นล้านบาท
16 ต.ค. 2562

ผู้สื่อข่าวรายงานว่า ดัชนีปิดตลาดวันนี้ที่ระดับ 1,634.46 จุด เพิ่มขึ้น 7.45 จุด หรือ 0.46% มูลค่าการซื้อขาย 5.85 หมื่นล้านบาท
10 หุ้นดันดัชนีวันนี้

ด้าน นายชัยยศ จิวางกูร ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรี เปิดเผยว่า ตลาดหุ้นไทยวันนี้ปรับตัวขึ้น จาก 2 ปัจจัย คือ การเจรจาการค้าระหว่างสหรัฐฯและจีนสามารถตกลงกันได้บางส่วน และกระบวนการที่อังกฤษจะออกจากสมาชิกภาพสหภาพยุโรป (Brexit) ที่อาจจะบรรลุข้อตกลงกันได้ โดยอาจยืดเวลา Dateline ออกไป หรือออกไปแบบมีเงื่อนไข ซึ่งน่าจะได้เห็นในสัปดาห์นี้ ส่งผลให้ดัชนีฯปรับตัวขึ้น เช่นเดียวกับตลาดหุ้นในภูมิภาคเอเชีย ส่วนตลาดในยุโรปเทรดบ่ายนี้พักฐานหลังจากดีดตัวขึ้นไปราว 1% เมื่อวานนี้
อย่างไรก็ดี ยังต้องติดตามการพิจารณาร่าง พ.ร.บ.งบประมาณรายจ่ายประจำปี พ.ศ.2563 ซึ่งจะเข้าสู่ที่ประชุมสภาผู้แทนราษฎรในวันพรุ่งนี้ (17 ต.ค.) เป็นวันแรก และสัปดาห์หน้าจะมีการประชุมธนาคารกลางยุโรป (ECB) ส่วนบ้านเรา ติดตามการทยอยประกาศผลประกอบการของบริษัทจดทะเบียนต่อไป
สำหรับแนวโน้มการลงทุนในวันพรุ่งนี้ (17 ต.ค.) นายชัยยศ กล่าวว่า ตลาดฯมีโอกาสปรับตัวขึ้นไปต่อได้ โดยให้แนวรับ 1,625-1,630 จุด ส่วนแนวต้าน 1,640-1,645 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
AOT     มูลค่าการซื้อขาย  3,986.69 ล้านบาท ปิดที่   77.00 บาท  เพิ่มขึ้น 1.50 บาท
GPSC    มูลค่าการซื้อขาย  3,647.93 ล้านบาท ปิดที่   84.50 บาท  เพิ่มขึ้น 3.50 บาท
AWC     มูลค่าการซื้อขาย  2,303.32 ล้านบาท ปิดที่    6.45 บาท  เพิ่มขึ้น 0.10 บาท
GULF    มูลค่าการซื้อขาย  1,866.43 ล้านบาท ปิดที่  171.00 บาท  เพิ่มขึ้น 1.00 บาท
PTTGC   มูลค่าการซื้อขาย  1,852.99 ล้านบาท ปิดที่   50.25 บาท   ลดลง 1.50 บาท
 
ตลาดหุ้นเอเชีย
